CELEX: 62007TJ0111
Aċċess għad-dokumenti
Regolament (KE) Nru 1049/2001
Dokumenti rigward proċedura ta' konċentrazzjoni ta' impriżi
Rifjut ta' aċċess

Talba għall-annullament, minn naħa, tad-Deċiżjoni tal-Kummissjoni, tat-2 ta’ Awwissu 2006, li tirrifjuta lir-rikorrenti l-aċċess
għad-dokumenti dwar il-proċedura ta’ notifika u ta’ notifika minn qabel tat-tranżazzjoni ta’ akkwist ta’ Unipetrol minn Polski
Koncern Naftowy Orlen SA (COMP/M.3543) u, min-naħa l-oħra, tad-Deċiżjoni tal-Kummissjoni D (2007) 1360, tat-13 ta’ Frar 2007,
li tikkonferma dan ir-rifjut.
Dispożittiv
1)
It-talbiet għall-annullament tar-risposta tal-Kummissjoni Ewropea tat-2 ta’ Awwissu 2006 kif ukoll dawk intiżi sabiex il-Qorti
Ġenerali tordnalha tikkomunika d-dokumenti mitluba huma inammissibbli.
2)
Id-Deċiżjoni tal-Kummissjoni D (2007) 1360, tat-13 ta’ Frar 2007, li tirrifjuta l-aċċess għad-dokumenti tal-każ COMP/M.3543,
dwar il-konċentrazzjoni bejn Polski Koncern Naftowy Orlen SA u Unipetrol, skambjati bejn il-Kummissjoni u l-partijiet notifikanti
u bejn il-Kummissjoni u t-terzi kif ukoll l-aċċess għad-dokumenti interni u għall-pariri legali stabbiliti f’din il-kawża
hija annullata.
3)
Il-Kummissjoni hija kkundannata għall-ispejjeż.
4)
Ir-Renju tal-Isvezja, ir-Repubblika tal-Finlandja, ir-Renju tad-Danimarka u Polski Koncern Naftowy Orlen għandhom ibatu l-ispejjeż
tagħhom stess.